Document ID: /roh_data/filtered/fineweb-2-filterrobots_roh.jsonl.gz/2679

Per la vischnanca da la Val Müstair è quella vendita in cler signal da la famiglia Domenig, uschè il president communal Rico Lamprecht. Cun l'acquist dal terren tras la Domenig Immobiglias SA hajan ins fatg in proxim pass per realisar il resort a Tschierv.
Midament da zona
Per ch'ils investiders da Cuira possian realisar il project da radund 35 milliuns francs en la Val Müstair, ha la populaziun d'approvar en in proxim pass il midament da zona. Quai è previs per la primavaira che vegn, uschè Rico Lamprecht. Previs è da realisar a Tschierv in cumin da vacanzas cun 400 letgs. Per cumplettar quella spierta è previs da fabritgar in nov access en il territori da skis Minschuns e la pista da l'Alp da Munt a Chalchera duai vegnir ennavada.
Sche tut va tenor ils plans dals investiders ed era da quels da la vischnanca da la Val Müstair, vul ins cumenzar il 2019 cun la realisaziun dal project Bisofera La Sassa a Tschierv.
RR novitads 17:00